Μάριος Πλωρίτης

Ο **Μάριος Πλωρίτης** (Μάριος Παπαδόπουλος, Πειραιάς, 19 Ιανουαρίου 1919 – Αθήνα, 29 Δεκεμβρίου 2006) ήταν Έλληνας δημοσιογράφος-επιφυλλιδογράφος, κριτικός, μεταφραστής, λογοτέχνης και θεατρικός σκηνοθέτης.

## Βιογραφικά στοιχεία
Ο Μάριος Πλωρίτης γεννήθηκε στον Πειραιά και ήταν πτυχιούχος της Νομικής, των Οικονομικών και των Πολιτικών Επιστημών του Πανεπιστημίου Αθηνών. Πραγματοποίησε θεατρικές σπουδές στην Αγγλία, Γαλλία και ΗΠΑ. Διετέλεσε κριτικός του θεάτρου και του κινηματογράφου στην εφημερίδα *Ελευθερία* (1945-1965), διευθυντής του θεατρικού τμήματος του ΕΙΡ (1950-1952), καθηγητής της Ιστορίας Θεάτρου στη Δραματική Σχολή του Θεάτρου Τέχνης (1956-1967) και καθηγητής του πανεπιστημίου του Βενσέν στο Παρίσι. Υπήρξε από τους πρωτεργάτες του Θεάτρου Τέχνης μαζί με τον Κάρολο Κουν. Συνολικά σκηνοθέτησε σε διάφορους αθηναϊκούς θιάσους περίπου 20 θεατρικά έργα, κυρίως την περίοδο 1952-1962. Από το 1971 διετέλεσε καθηγητής θεατρολογίας στο πανεπιστήμιο των Αθηνών.

Το μεταφραστικό και κριτικό έργο του Πλωρίτη είναι σημαντικό. Τα εβδομαδιαία άρθρα-επιφυλλίδες του στο *[[Βήμα της Κυριακής]]* και σε διάφορα περιοδικά «άφησαν εποχή». Ήταν διευθυντής της εφημερίδας *Η Νίκη* (1965-1967) και 1974 και μετά. Υπήρξε μέλος της ΕΣΗΕΑ, της Εταιρίας Θεατρικών Συγγραφέων, της Ένωσης Θεατρικών Κριτικών, της Ένωσης Κριτικών Κινηματογράφου, του Ελληνικού Κέντρου Θεάτρου, του Κέντρου Θεραπείας Εξαρτημένων Ατόμων και άλλων σωματείων και οργανισμών. Επίσης ό Πλωρίτης υπήρξε συνιδρυτής μαζί με τους Αλέκο Πατσιφά και Νικόλαο Καρύδη των εκδόσεων *Ίκαρος*.

Ο Μάριος Πλωρίτης είχε κάνει τρεις γάμους: Έναν με την ηθοποιό Έλλη Λαμπέτη το 1950 (χώρισαν το 1953), δεύτερο με τη Μαρίκα Ανεμογιάννη το 1964 και τρίτο το 1996 με την Κάτια Δανδουλάκη (με την οποία ήταν ήδη ζευγάρι για πολλά χρόνια — έζησαν μαζί συνολικά 35 χρόνια, σύμφωνα με τα λεγόμενά της σε κάποια συνέντευξη που παραχώρησε). Σύντροφός του, επίσης, υπήρξε και η δημοφιλέστατη Ελληνίδα ηθοποιός Αλίκη Βουγιουκλάκη. 

Ήταν μόνιμος κάτοικος Αθηνών. 

Μιλούσε επίσης γαλλικά, αγγλικά, γερμανικά και ιταλικά.

## Συγγραφικό έργο
Ο Μάριος Πλωρίτης έγραψε τα εξής βιβλία:

* *Πρόσωπα του νεώτερου δράματος* (1965, δ΄ έκδοση 1978)
* *Τα λοφία και οι παγίδες* (1966)
* *Τα προσωπεία* (1967)
* *Μέγιστον μάθημα* (1975)
* Πολιτικά ΄Β και ΄Γ (1980)
* Μπρεχτ και Xίτλερ (1984)
* Τέχνη, Γλώσσα και εξουσία (1989)
* Της σκηνής και της τέχνης (1990)
* Νέα πολιτικά Ά και ΄Β (1990)
* Μίμος και μίμος (1990)
* Έρως ελευθερίας και δημοκρατίας (1992)

Μετέφρασε επίσης τα ακόλουθα έργα: *Γράμματα σ΄ ένα νέο ποιητή* του Ρίλκε (1943), *Ποιήματα* του Μπρεχτ (1978) και ένα πλήθος 120 περίπου θεατρικών έργων των: Τζορτζ Μπέρναρντ Σω, Ουάιλντ, Πιραντέλλο, Ο Νιλ, Μπρεχτ, Ανούιγ, Ουίλιαμς, Μωμ, Βάις κ.ά..

## Θέατρο

###### Μεταφράσεις του Μάριου Πλωρίτη που παραστάθηκαν στο θέατρο
Luigi Pirandello, Έτσι είναι αν έτσι νομίζετε, σκην. Κάρολος Κουν, θίασος Θεάτρου Τέχνης, θέατρο Αλίκης, 1942

Luigi Pirandello, Έξι πρόσωπα ζητούν συγγραφέα, σκην. Κάρολος Κουν, θίασος Θεάτρου Τέχνης, θέατρο Αλίκης, 1944

Jean Anouilh, Αντιγόνη, σκην. Κάρολος Κουν, θίασος Θεάτρου Τέχνης, θέατρο Αλίκης, 1947

Jean Cocteau, Η ανθρώπινη φωνή, σκην. Αλέξης Σολομός, θίασος Μουσούρη, θέατρο Αλίκης, 1949

J. M. Barrie, Ένας αξιοθαύμαστος υπηρέτης, σκην. Αλέξης Σολομός, Θίασος Μουσούρη, θέατρο Αλίκης, 1949

Henry James & Ruth Goetz & Augustus Goetz, Η κληρονόμος, σκην. Αλέξης Σολομός, θίασος Κώστα Μουσούρη, θέατρο Αλίκης, 1949

Paul Vincent Carroll, Χαμένοι στο σκοτάδι, σκην. Κώστας Μουσούρης, θίασος Μουσούρη, θέατρο Μουσούρη, 1951

Dario Niccodemi, Το κουρέλι, σκην. Κώστας Μουσούρης, θίασος Μουσούρη, θέατρο Μουσούρη, 1951

Terence Rattigan, Βαθειά γαλάζια θάλασσα, σκην. Μάριος Πλωρίτης, θίασος Λαμπέτη – Παππά – Χορν, θέατρο Κυβέλης (πρώην Διονύσια), 1952

Marc-Gilbert Sauvajon, Ξενοδοχείον η ευτυχία, θίασος Λαμπέτη – Παππά – Χορν, θέατρο Κυβέλης (πρώην Διονύσια), 1952

Albert Husson, Τρεις άγγελοι, σκηνοθεσία Γιώργος Παππάς, θίασος Λαμπέτη–Παππά–Χορν, θέατρο Κυβέλη, 1953

Alex Joffé & Jean Giltène, σκην. Μάριος Πλωρίτης, Οι τρέλες της Φλωράνς, θίασος Βασίλη Διαμαντόπουλου, 1954

Alfred Savoir, Η όγδοη σύζυγος, σκην. Κ. Μουσούρης, θίασος Μουσούρη, 1954

Paul Géraldy & Robert Spitzer, Αν ήθελα ν’ αρέσω, σκην. Κ. Μουσούρης, θίασος Μουσούρη, 1954

Ugo Betti, Η βασίλισσα και οι επαναστάτες, σκην. Δημήτρης Μυράτ, θίασος Κοτοπούλη, θέατρο Κοτοπούλη, 1955

Tennessee Williams, Η λυσσασμένη γάτα, σκην. Δημήτρης Μυράτ, θίασος Κοτοπούλη, θέατρο Κοτοπούλη, 1955

Luigi Pirandello, Η ηδονή της τιμιότητος, σκην. Κωστής Μιχαηλίδης, Εθνικό Θέατρο, 1956

William Inge, Πικ-νικ, θίασος Αλέκου Αλεξανδράκη – Άννας Κυριακού, 1956

W. Somerset Maugham & Guy Bolton, Η θεατρίνα, σκην. Μάριος Πλωρίτης, θίασος Κατερίνας Ανδρεάδη, θέατρο Ιντεάλ, 1956

Marcelle Maurette, Αναστασία, σκην. Μάριος Πλωρίτης, θίασος Κατερίνας Ανδρεάδη, θέατρο Ιντεάλ, 1956

Tennessee Williams, Ένα τριαντάφυλλο στο στήθος, σκην. Κάρολος Κουν, θίασος Θεάτρου Τέχνης, θέατρο Ορφεύς, 1956

William Faulkner, Ρέκβιεμ για μια μοναχή, σκην. Δημήτρης Μυράτ, θέατρο Κοτοπούλη, 1956

Albert Hackett & Frances Goodrich, Το ημερολόγιο της Άννας Φρανκ, σκην. Κώστας Μουσούρης, θίασος Μουσούρη, θέατρο Μουσούρη, 1956

Elmer Rice, Σκηνές του δρόμου, σκην. Κώστας Μουσούρης, θίασος Μουσούρη, θέατρο Μουσούρη, 1957

Tennessee Williams, Καλοκαίρι και καταχνιά, σκην. Κάρολος Κουν, θίασος Θεάτρου Τέχνης, θέατρο Ορφεύς, 1958

Colette & Anita Loos, Η Ζιζή, σκην. Μιχάλης Κακογιάννης, Κεντρικόν, 1957

Bertolt Brecht, Ο καλός άνθρωπος του Σετσουάν, σκην. Κάρολος Κουν, Θέατρο Ορφεύς, 1958

Tennessee Williams, Ξαφνικά πέρσι το καλοκαίρι, σκην. Κάρολος Κουν, θίασος Θεάτρου Τέχνης, θέατρο ορφεύς, 1959

André Roussin, Η μάμα, θίασος Κατερίνας Ανδρεάδη, 1958

Eduardo de Filippo, Η κλώσσα, θίασος Κατερίνας Ανδρεάδη, θέατρο Ιντεάλ, 1958

Jean Anouilh, Ευριδίκη, σκην. Κάρολος Κουν, θίασος Θεάτρου Τέχνης, θέατρο Ορφεύς, 1960

George Bernard Shaw, Ωραία μου κυρία, σκην. Κώστας Μουσούρης, θέατρο Μουσούρη, 1959

Tennessee Williams, Γλυκό πουλί της νιότης, σκην. Κάρολος Κουν, θίασος Θεάτρου Τέχνης, θέατρο Ορφεύς, 1960

William Douglas Home, Νυφοπάζαρο, θίασος Κατερίνας Ανδρεάδη, θέατρο Ιντεάλ, 1960

Thomas Wolfe & Ketti Frings, Γύρνα σπίτι, άγγελέ μου, σκην. Κάρολος Κουν, θίασος Θεάτρου Τέχνης, Ορφεύς, 1960

Bertolt Brecht, Γαλιλαίος, θίασος Διαμαντόπουλου – Αλκαίου, Νέο Θέατρο, 1961

William Gibson, Το θαύμα της Άννυ Σάλλιβαν, σκην. Paul Sylbert, θίασος Έλλης Λαμπέτη, θέατρο Διονύσια, 1961

Thornton Wilder, Η προξενήτρα, σκην. Κανέλλος Αποστόλου, ΚΘΒΕ, 1961

Max Frisch, Ανδόρρα, σκην. Κάρολος Κουν, θίασος Θεάτρου Τέχνης, θέατρο Ορφεύς, 1962

Jean Giraudoux, Οντίν, σκην. Μπόρις Κνιάζεφ, θίασος Λαμπέτη, θέατρο Λαμπέτη, 1962

Luigi Pirandello, Όλα σε καλό, θίασος Βασίλη Διαμαντόπουλου – Μαρίας Αλκαίου, Νέο Θέατρο, 1962

Marc-Gilbert Sauvajon, Ξενοδοχείον η ευτυχία, θίασος Κάκιας Αναλυτή & Κώστα Ρηγόπουλου, θέατρο Διάνα, 1962

Henry James & Ruth Goetz & Augustus Goetz, Η κληρονόμος, θίασος Έλλης Λαμπέτη, θέατρο Λαμπέτη, 1962

Samuel A. Taylor, Σαμπρίνα, θίασος Λαμπέτη, 1963

Michel André, Κορίτσια στη θάλασσα, θίασος Κωνσταντάρα – Κύρου, 1963

Ferenc Molnár, Ο Κοζάκος, σκην. Εύης Γαβριηλίδης, θίασος Δημήτρη Χορν, θέατρο Κεντρικόν, 1963

Eugene O'Neill, Ο παγοπώλης έρχεται, σκην. Κάρολος Κουν, θίασος Θεάτρου Τέχνης, θέατρο Ορφεύς, 1963

Tennessee Williams, Η νύχτα της ιγκουάνα, σκην. Κάρολος Κουν, θίασος Θεάτρου Τέχνης, θέατρο Ορφεύς, 1964

Marcelle Maurette, Αναστασία, σκην. Μήτσος Λυγίζος, ΚΘΒΕ, 1964

Jean Kerr, Μαίρη, Μαίρη, σκην. Μιχάλης Μπούχλης, θίασος Τζένης Καρέζη, θέατρο Χατζηχρήστου, 1964

Neil Simon, Ξυπόλητη στο πάρκο, σκην. Μιχάλης Κακογιάννης, θίασος Λαμπέτη, θέατρο Διονύσια, 1964

Claude Spaak, Τρεις φορές το φως, σκην. Σπύρος Ευαγγελάτος, θίασος Αντιγόνης Βαλάκου, θέατρο Γιώργου Παππά, 1964

Jean Anouilh, Κολόμπ, σκην. Μήτσος Λυγίζος, θίασος Βουγιουκλάκη – Παπαμιχαήλ, θέατρο Κεντρικόν, 1964

Félicien Marceau, Το αυγό, σκην. Δημήτρης Χορν & Θανάσης Κούβακας, θίασος Δημήτρη Χορν, θέατρο Διονύσια, 1965

Terence Rattigan, Βαθειά γαλάζια θάλασσα, Ελεύθερος Θεατρικός Οργανισμός 	(θίασος Λίλης Παπαγιάννη – Νανάς Σκιαδά – Ανδρέα Φιλιππίδη – Χρήστου Πάρλα), θέατρο Θυμέλη Θεσσαλονίκη, 1965

Muriel Resnik, Κάθε Τετάρτη, σκην. Δημήτρης Νικολαϊδης, θίασος Τζένης Καρέζη, θέατρο Κεντρικόν, 1965

Peter Weiss, Η καταδίωξη και δολοφονία του Ζαν-Πωλ Μαρά όπως παίχτηκε από τον θεατρικό όμιλο του ασύλου του Σαραντόν με τη διεύθυνση του κυρίου Ντε Σαντ, σκην. Κάρολος Κουν, θίασος Θεάτρου Τέχνης, θέατρο Ορφεύς, 1966

Neil Simon, Ένα παράξενο ζευγάρι, σκην. Κώστας Μουσούρης, θέατρο Μουσούρη, 1965

Pierre Barillet & Jean-Pierre Grédy, Το αγκάθι, θίασος Κατερίνας Ανδρεάδη, θέατρο Μπουρνέλλη, 1965

Pierrette Bruno, Μαμζέλ Πέπσυ, θίασος Λαμπέτη, Διονύσια, 1966

Jacques Deval, Το κορίτσι της καμπάνας 15, σκην. Μιχάλης Μπούχλης, θίασος Τζένης Καρέζη, θέατρο Χατζηχρήστου, 1966 

Luigi Pirandello, Έτσι είναι αν έτσι νομίζετε, σκην. Κάρολος Κουν, θίασος Θεάτρου Τέχνης, θέατρο Ορφεύς, 1967

Dario Niccodemi, Το κουρέλι, σκην. Μήτσος Λυγίζος, θίασος Βαλάκου – Αλεξανδράκη, θέατρο Μπουρνέλλη, 1967

Luigi Pirandello, Ένας ηλίθιος, σκην. Τίτος Φαρμάκης, θίασος Φέρτη – Καλογεροπούλου, θέατρο Αλάμπρα, 1969

Luigi Pirandello, Η ηδονή της τιμιότητος, σκην. Τίτος Φαρμάκης, θίασος Φέρτη – Καλογεροπούλου, θέατρο Αλάμπρα, 1969

Pierre Barillet & Jean–Pierre Gredy (Πιέρ Μπαριγιέ & Ζαν Γκρεντύ), Το άνθος του κάκτου (Fleur de cactus), Θίασος Λαμπέτη, Βρετάνια, 1970

François Billetdoux, Τσιν–τσιν, σκην. Ντίνος Δημόπουλος, θίασος Λαμπέτη – Κωνσταντάρα, θέατρο Κοτοπούλη, 1970

Marc-Gilbert Sauvajon, Ξενοδοχείον Η Ευτυχία, σκην. Μάνος Κατράκης, Ελληνικό Λαϊκό Θέατρο, Θέατρο Κήπου Θεσσαλονίκη, 1970

Leonard Gershe, Οι πεταλούδες είναι ελεύθερες, σκην. Κώστας Μπάκας, θίασος Φέρτη – Καλογεροπούλου, θέατρο Αλάμπρα, 1970

Anthony Shaffer, Σλουθ, σκην. Marsha Taylor, θίασος Δημήτρη Χορν, θέατρο Διονύσια, 1970

Alfred Savoir, Μια Γαλλίδα σε τιμή ευκαιρίας, σκην. Αντώνης Αντωνίου, θίασος Κοντού – Βόγλη – Βογιατζή, θέατρο Βρετάνια, 1971

Jacques Deval, Το κορίτσι της καμπίνας 15, σκην. Κώστας Καζάκος, Δημοτικό Θέατρο Πειραιώς, 1971

W. Somerset Maugham & Guy Bolton, Η θεατρίνα, σκην. Δημήτρης Παπαμιχαήλ, Θέατρο Αλίκη, 1972

Alan Ayckbourn, Η τυφλόμυγα, σκηνικά – κοστούμια Διονύσης Φωτόπουλος, θίασος Κατερίνας Ανδρεάδη – Έλλης Λαμπέτη, θέατρο Διάνα, 1972

Murray Schisgal, Λουβ, σκην. Marsha Taylor, θίασος Φέρτη – Καλογεροπούλου, θέατρο Αθηνά, 1972

Terence Rattigan, Βαθειά γαλάζια θάλασσα, σκην. Νίκος Ραφτόπουλος, θίασος Αλέκου Αλεξανδράκη – Νόνικας Γαληνέα, θέατρο Διονύσια, 1973

Claude Magnier, Ένα σπίτι άνω κάτω, σκην. Κώστας Μουσούρης, θέατρο Μουσούρη, 1973

George Bernard Shaw, Ωραία μου Κυρία, σκην. Δημήτρης Παπαμιχαήλ, Θέατρο Αλίκη, 1973

Michel André, Ένα κορίτσι στ’ αγκίστρι μου, σκην. Ντίνος Δημόπουλος, θίασος Σμαρούλας Γιούλη, θέατρο Αμιράλ, 1973

William Inge, Πικ-νικ, θίασος Μουσούρη, 1973

Marc-Gilbert Sauvajon, Ξενοδοχείο για τρεις, σκην. Ερρίκος Ανδρέου, θίασος Βαλσάμη – Βασταρδή – Αδριανού, θέατρο Όρβο, 1973

Jakob Michael Reinhold Lenz & Bertolt Brecht, Ο δάσκαλος, σκην. Ξένια Καλογεροπούλου, θίασος Φέρτη – Καλογεροπούλου, θέατρο Αθηνά, 1974

Valentin Kataïev & Marc-Gilbert Sauvajon, Θέλω να δω τον Μιουσώφ, σκην. Κ. Μουσούρης, θίασος Μουσούρη, 1974

Serge Rezvani, Καπιταίν Σελ, Καπιταίν Εσό, σκην. Λεωνίδας Τριβιζάς,  Λαϊκό Πειραματικό Θέατρο, θέατρο Αθηνά, 1975

Muriel Resnik, Όποια Τετάρτη θες, σκην. Λυκούργος Καλλέργης, θίασος Γιώργου Τζώρτζη – Νίκου Βασταρδή – Άλκηστης Γάσπαρη – Τόνιας Καζιάνη, θέατρο Όρβο, 1975

Peter Barnes, Ο δικός μας, σκην. Δημήτρης Χορν & Γιώργος Εμιρζάς, θίασος Δημήτρη Χορν, 1976

Jan de Hartog, Νυφικό κρεβάτι, σκην. Κώστας Μπάκας, θίασος Αλίκης Βουγιουκλάκη, θέατρο Αλίκη, 1976

George Bernard Shaw, Ωραία μου Κυρία, σκην. Δημήτρης Ποταμίτης, Θέατρο Αλίκη (θερινό), 1977

Bertolt Brecht, Συντροφιά με τον Μπρεχτ, επιλογή κειμένων – σκην. Ζυλ Ντασσέν, θίασος Ελληνικού Λαϊκού Θεάτρου, θέατρο Μπρόντγουεϊ, 1977

Neil Simon, Ξυπόλητη στο πάρκο, σκην. Αντώνης Αντωνίου, θίασος Λάσκαρη – Τσιβιλίκα, θέατρο Ακάδημος, 1977

Tennessee Williams, Καλοκαίρι και καταχνιά, σκην. Γιώργος Μεσσάλας, θίασος Τζένης Ρουσσέα, θέατρο Μουσούρη, 1977

Joe Masteroff, Καμπαρέ, σκην. Δημήτρης Ποταμίτης, θίασος Βουγιουκλάκη, θέατρο Αλίκη (θερινό), 1978

Έξι Μονόπρακτα (Bertolt Brecht, Η εβραία / August Strindberg, Η πιο δυνατή / Gabriel Arout & Άντον Τσέχοφ, Όλυα, μια ψυχούλα / Jean Cocteau, Η ανθρώπινη φωνή, Η ψεύτρα, Ο πιερότος), σκηνοθεσία Σωτήρης Μπασιάκος, θέατρο Κάππα, 1978

Tennessee Williams, Το γλυκό πουλί της νιότης, σκην. Ζυλ Ντασσέν, θίασος Μελίνας Μερκούρη – Γιάννη Φέρτη, θέατρο Αθηνά, 1979

Françoise Dorin, Χιτ, σκην. Γιώργος Οικονόμου, θίασος Δημήτρη Χορν, θέατρο Κάππα, 1979

George Bernard Shaw, Ο σοκολατένιος στρατιώτης, σκην. Γιώργος Μιχαηλίδης, θίασος Δημήτρη Παπαμιχαήλ – Κάτιας Δανδουλάκη, θέατρο Διονύσια, 1980

Harold Pinter, Προδοσία, σκην. Κάρολος Κουν, θίασος Θεάτρου Τέχνης, Θέατρο Τέχνης (υπόγειο), 1981

Thomas Meehan, Άννυ, σκην. Στέφανος Ληναίος, θέατρο Αλίκη (θερινό), 1981

Marc-Gilbert Sauvajon, Τσάο, σκην. Ανδρέας Βουτσινάς, Θίασος Κάτιας Δανδουλάκη – Γιώργου Μιχαλακόπουλου, 1981

Tennessee Williams, Τριαντάφυλλο στο στήθος, σκην. Νίκος Χαραλάμπους, θίασος Τζένης Ρουσσέα, 1981

Renée Taylor & Joseph Bologna, Ήρθες και θα μείνεις, σκην. Ρόμπερτ Ντράιβς, θίασος Δημήτρη Παπαμιχαήλ – Κάτιας Δανδουλάκη, θέατρο Διονύσια, 1982

Henrik Ibsen, Ο αρχιμάστορας Σόλνες, σκην. Αλέξης Σολομός, θίασος Δημήτρη Χορν, θέατρο Διονύσια, 1983

Pierrette Bruno, Πέπσι, το κορίτσι του καμπαρέ, σκην. Γιώργος Θεοδοσιάδης, θίασος Ζωής Λάσκαρη, θέατρο Μινώα, 1984

Willy Russell, Εκπαιδεύοντας την Ρίτα, σκην. Ανδρέας Βουτσινάς, θίασος Αλίκης Βουγιουκλάκη – Δημήτρη Παπαμιχαήλ, θέατρο Αλίκη, 1984

Henry James & Ruth Goetz & Augustus Goetz, Η κληρονόμος, θίασος Κάτιας Δανδουλάκη – Αντώνη Θεοδωρακόπουλου, θέατρο Κάππα, 1984 

Neil Simon, Ξυπόλητη στο πάρκο, θίασος Τσιβιλίκα – Βαλσάμη –Γιουλάκη, θέατρο Μπρόντγουεϊ, 1984

William Mastrosimone, Ακρότητες, σκην. Ζυλ Ντασσέν, θίασος Κάτιας Δανδουλάκη, θέατρο Λαμπέτη, 1985

Noël Coward, Όποιος γελάσει τελευταίος, σκην. Σταμάτης Φασουλής, θίασος Αλέκου Αλεξανδράκη – Βέρας Κρούσκα, θέατρο Λαμπέτη, 1986

Luigi Pirandello, Όπως με θέλεις, σκην. Jane Howell, θίασος Δανδουλάκη – Αντωνόπουλου, 1986

David Hare, Πράβντα, σκην. Γιώργος Λαζάνης, θίασος Θεάτρου Τέχνης, Θέατρο Τέχνης (υπόγειο), 1986

Arthur Schnitzler, Ανατόλ, σκην. Ζυλ Ντασέν, θίασος Κάτιας Δανδουλάκη, θέατρο Διονύσια, 1987

Noël Coward, Πονηρό πνεύμα, θίασος Κώστα Καρρά – Νόρας Βαλσάμη, θέατρο Λαμπέτη, 1988

Luigi Pirandello, Να ντύσουμε τους γυμνούς, θίασος Κάτιας Δανδουλάκη, θέατρο Διονύσια, 1989

Alan Ayckbourn, Ναν, σκην. Μιχάλης Κακογιάννης, θίασος Κάτιας Δανδουλάκη, 1990

Frank Hauser, Αμπρακαντάμπρα, σκην. Φρανκ Χάουζερ, 1991

Albert Hackett & Frances Goodrich, Το ημερολόγιο της Άννας Φρανκ, σκην. Διαγόρας Χρονόπουλος, θίασος Παπαμιχαήλ – Κούρκουλα, θέατρο Κάππα, 1992

Thomas Hardy & Frank Harvey, Μετά το πανηγύρι, σκην. Φρανκ Χάουζερ, θίασος Κάτιας Δανδουλάκη, θέατρο Διονύσια, 1992

Άντον Τσέχοφ, Ο γλάρος, σκην. Γιούρι Λιουμπίμοφ, θίασος Κάτιας Δανδουλάκη, θέατρο Διονύσια, 1993

Moira Buffini & Anna Reynolds, Τζόρνταν, σκην. Μάγια Λυμπεροπούλου, θίασος Κάτιας Δανδουλάκη, θέατρο Διονύσια, 1993

Jean Kerr, Μπομπ και Μαίρη, θίασος Βασίλη Τσιβιλίκα, θέατρο Λαμπέτη, 1995

Carlo Goldoni, Υπηρέτης δύο αφεντάδων, σκην. Κωνσταντίνος Αρβανιτάκης, θίασος Κάτιας Δανδουλάκη, θέατρο Δανδουλάκη, 1996

Terrence McNally, Master Class, θίασος Κάτιας δανδουλάκη, θέατρο Δανδουλάκη, 1997

Georges Feydeau, Κούκου, σκην. Κώστας Τσιάνος, θίασος Κάτιας Δανδουλάκη, θέατρο Δανδουλάκη, 1999

Άντον Τσέχοφ, Τρεις αδελφές, σκην. Νικίτα Μιλιβόγεβιτς, θίασος Κάτιας Δανδουλάκη, θέατρο Δανδουλάκη, 2004

Agatha Christie, Μάρτυρας κατηγορίας, σκην. Αντώνης Καλογρίδης, θίασος Κάτιας Δανδουλάκη, θέατρο Δανδουλάκη, 2008
* Κατάλογος θεατρικών παραστάσεων στις οποίες ο Μ. Πλωρίτης εργάστηκε ως σκηνοθέτης.
* Κατάλογος θεατρικών παραστάσεων που βασίστηκαν σε μεταφράσεις ή/και διασκευές του Μ. Πλωρίτη.

## Αναγνώριση
* Γραμματόσημο με τη μορφή του Πλωρίτη εκδόθηκε το 2015 στην αναμνηστική σειρά γραμματοσήμων των ΕΛΤΑ «100 χρόνια από την ίδρυση της ΕΣΗΕΑ» .

## Παραπομπές


## Πηγές
* *Λεξικό νεοελληνικής λογοτεχνίας: Πρόσωπα - Έργα - Ρεύματα - Όροι*, εκδ. Πατάκης, Αθήνα 2007

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες κριτικοί της λογοτεχνίας
Κατηγορία:Έλληνες κριτικοί του κινηματογράφου
Κατηγορία:Έλληνες σκηνοθέτες θεάτρου
Κατηγορία:Έλληνες κριτικοί του θεάτρου
Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 02/2013